पाएं अपने शहर की ताज़ा ख़बरें और फ्री ई-पेपरडाउनलोड करें
पाली। कोरोना का डर कह दिजीए या लोगों की जागरूकता। लोग रुपए तक छुने से डरते हैं। आलम यह हैं कि किराणा, मेडिकल से लेकर फल-सब्जी व चाय बेचने वाला तक अब ऑनलाइन पेमेंट विभिन्न एप के जरिए लेने लगे हैं। जिनके पीछे कारण बताया कि कोरोना काल में रुपयों को क्यों छुए कोरोना होने का अंदेशा रहता है ऑनलाइन पेमेंट लेने में आसानी रहती हैं तथा खुले रुपए का भी झंझट नहीं रहता।कोरोना की दूसरी लहर ने लोगों को ओर ज्यादा डरा दिया हैं। कोरोना से बचने के लिए घर से बिना वजह निकलने से भी डरने लगे है तथा अधिकतर लोग तो अपने साथ सेनेटाइजर तक रखते है। जिससे बार-बार हाथ सेनेटाइज करते रहते है ताकि कोरोना से बच सके। लोगों की यह जागरूकता उन्हें काफी हद तक कोरोना की चपेट में आने से बचाती भी हैं।
फल विक्रेता बोला : ऑनलाइन रुपए लेने से कोरोना से सेफ्टी रहती हैं
फल विक्रेता हुकमीचंद ने बताया कि वह नहर पुलिया पर पिछले करीब 21 वर्ष से फलों का ठेला लगा रहे हैं। उन्होंने बताया कि फल खरीदने के बदले ग्राहक जो रुपए देेते है। वे कई हाथों से होकर गुजरे होते है। ऐसे में कोरोना की चपेट में आने का डर रहता हैं। इसको देखते हुए एप के जरिए ऑनलाइन पेमेंट लेना शुरू कर दिया। इससे कोरोना से मेरी व ग्राहकों दोनों की सेफ्टी रहती हैं।
मेडिकल शॉप वाला बोला : कोरोना में ग्राहक खुद हो गए जागरूक
मेडिकल शॉप पर काम करने वाले रोहित कुमार ने बताया कि कोरोना की पहली लहर के दौरान ग्राहकों की डिमांड आने लगी कि ऑनलाइन पेमेंट एप के जरिए लेने की व्यवस्था रखिएं। जिससे कोरोना से आपका और हमारा बचाव हो सके। इसलिए उसी समय ऑनलाइन पेमेंट लेना शुरू कर दिया।बिलों का भुगतान भी ऑनलाइनऑनलाइन पेेमेंट का लोगों में क्रेज बढ़ता जा रहा है। लाइट, पानी हो या बिजली का बिल उसका ऑनलाइन पेमेंट लोग करने लगे हैं। प्ल स्टोर पर ऐसे कई एप मौजूद है। जिनके जरिए आसीन से ऑनलाइन पेमेंट किया जा सकता है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn